Kastytis Krikščiukaitis

Petras Kastytis Krikščiukaitis (; 1950 m. lapkričio 26 d. Kaune – 2012 m. birželio 3 d. Pelesoje, Baltarusija) – Romos katalikų kunigas ir disidentas.

Biografija
Tėvų jam neteko pažinti, augo vaikų namuose. Buvo sipnos sveikatos, todėl daug laiko praleisdavo ligoninėse. 1972–1974 m. tarnavo zakristijonu Užpaliuose. Mokėsi Kauno tarpdiecezinėje kunigų seminarijoje, po baigimo 1979 m. gegužės 25 d. buvo įšventintas kunigu. 

Vikaravo Molėtuose, Dauguose, Alytuje, Babriškėse ir Ryliškiuose. Buvo skiriamas klebonu Žilinų Šv. Antano Paduviečio (1981–1983 m.), Čiobiškio Šv. Jono Krikštytojo (1984–1989 m.) ir Užuguosčio Šv. apaštalų Petro ir Pauliaus (1989–1990 m.) parapijose.

Kun. Petras Krikščiukaitis sovietmečiu aktyviai gynė tikinčiųjų teises, organizuodavo eisenas, religines šventes. Kartu su kun. Kazimieru Žiliumi dauginimo aparatu kopijavo religinę literatūrą, ją platino tikinčiųjų tarpe. Dėl savo veiklos prokuratūros buvo įspėtas.

1990 m. išleistas dirbti pastoracinį darbą į Baltarusiją, tarnavo klebonu lietuviškoje Šv.Lino parapijoje Pelesoje. 2010 m. kun. P.K.Krikščiukaitis buvo įkardinuotas Gardino vyskupijoje.

 Šaltiniai
 Mirė Pelesos klebonas // XXI amžius, 2012 m. birželio 8 d., Nr. 23 (1998) 
  Laiškas iš Gardino. Kunigas Kazimieras Žilys: „Į kunigystę pastūmėjo mokykla“... // Lietuvių godos
 Marija Šaknienė.Pelesos bažnyčia neteko lietuvio kunigo Petro Kastyčio Krikščiukaičio // Lietuvių godos, 2012 m. Nr. 6 (225) 
 Lietuvos katalikų bažnyčios kronika. Nr. 52, psl. 170 

 Nuorodos
 Neginkluotojo pasipriešinimo nuotraukos / Tikinčiųjų eisena iš Tytuvėnų į Šiluvą. Priekyje – kun. Kastytis Krikščiukaitis. 1979 m. rugpjūčio 26 d. 

Kriščiukaitis, Kastytis
Kriščiukaitis, Kastytis
Kriščiukaitis, Kastytis